
fondacija

ISTINA PRAVDA POMIRENJE

Turalibegova 17, 75000 Tuzla, Bosna i Hercegovina

E-mail: fondacija.ipp@gmail.com; 

Telefon: ++ 387 35 258 225; GSM: ++ 387 61 179 463 

          Faks:++ 387 35 360 161

SAOPŠTENJE ZA JAVNOST


U ponedjeljak, 10. novembra, u velikoj sali Skupštine opštine Bijeljina održan je sastanak Komisije za istinu i pomirenje Opštine Bijeljina i Fondacije Istina Pravda Pomirenje iz Tuzle. Bez obzira što je riječ o susretu jedne nevladine i jedne vladine organizacije sudionici bijeljinskog sastanka su jednodušno podržali zajedničku inicijativu predsjednika Komisije za istinu i pravdu Opštine Bijeljina Duška Tomića i predsjednika Fondacije Istina Pravda Pomirenje Sinana Alića da napokon treba zajedno sjeti za isto sto i dogovoriti saradnju na rasvjetljavanju događaja iz ratnog perioda koji u značajnoj mjeri opterećuju odnose između Tuzle i Bijeljine.


Prvom susretu Komisije i Fondacije prisustvovali su i  brojni borci za ljudska prava među kojima su bili Vehid Šehić, predsjednik Foruma građana Tuzle, Srđan  Dizdarević, predsjednik Helsinškog komiteta za ljudska prava Bosne i Hercegovine, Branko Todorović, predsjednik Helsinškog odbora za ljudska prava Republike Srpske i dali punu podršku zajedničkom djelovanju.Sudionike je pozdravio i poželio im uspješan rad i Načelnik Opštine Mićo Mičić.

U svojim izjavama akteri bjeljinskog sastanka su naglasili:

Duško Tomić: - Naša Komsija djeluje od nedavno i shvatili smo da odgovore  na mnoga pitanja iz nedavne prošlosti ne možemo dati bez saradnje sa sličnim organizacijama iz neposrednog okruženja. To što smo se opredijelili za Tuzli je logično jer veliko broj predratnih Bijeljinaca danas živi u Tuzli, a veliki broj Tuzlanski Srba danas  su građani Bijeljine. Moramo im omogučiti da svjedoče o onome što im se dogodilo. To je jedini put ka pravdi i pomirenju.


Sinan Alić: - Šteta je što se ovaj susret nije dogodio mnogo ranije. Fondacija je u startu insistirala na saradnji sa bijeljinskim organizacijama koje imaju slična programska opredjeljenja. Slali smo pozive, ali se niko nije odazivao. Od kraja rata je prošlo 14 godina i odnose na realaciji Tuzla Bijeljina opterećuju mnoge stvari, a jedna od njih je i događaj od 15. maja 1992. Dvije istine o Brčanskoj Malti ne mogu postojati. Mi smo u Fondaciji primijetili da su žrtve predmetom političkih manipulacija i vrijeme je da se tome stane u kraj. Ovo je naš prvi zajednički korak, ako pomognemo makar i jednoj žrtvi bićemo zadovoljni. Prije ulaska u ovu salu kolega Srdjan Dizdarević mi je rekao da je ovo u neku ruku i istorijski trenutak. Vjerujem da jeste, jer da li ste koliko jučer mogli zamisliti da će se u istoj salu u kojoj je Opština Bijeljina 1992. usvojila program etničkog čišćenja grada danas razgovarati o zajedničkom traganju za istinom o svemu kroz što smo prošli u ratu 1992-1995.

Susret dvije organizacije izazvao je i veliko interesovanje medija koji su u velikom broju popratili prvi susret bijjeljinske komisije u tuzlanske Fondacije. Naradni sastanak Komisije i Fondacije održaće se u Tuzli kada će se konkretizarati metodologije buduće saradnje.










Press FIPP-a

Tuzla, 11.11.2008
